જેમણે સ્ટિંગ ઑપરેશન હાથ ધર્યું હતું તે અલ-જઝીરાની ઇન્વેસ્ટિગેશન વિંગના રિપોર્ટર ડેવિડ હેરિસનનું કહેવું છે કે, ‘તેઓ સતત અમારી પાસે એડિટ કર્યા વગરના રો ફૂટેજની માગણી કરતા રહ્યા અને અમે કહેતા રહ્યા કે કોઈ પ્રતિષ્ઠિત પ્રસારણ સંસ્થા આમ ફુટેજ આપે નહીં, કારણ કે તેમાં ક્રિમિનલ ઇન્વેસ્ટિગેશનનું જોખમ રહેલું છે અને તો પ્રોગ્રામ પણ પ્રસારિત ન થાય. બીજો મુદ્દો એ છે કે અમે અને અન્ય ઘણાને ક્રિકેટની રમતનું સંચાલન કરવાની આઈસીસીની દક્ષતા ઉપર ગંભીર શંકાઓ છે. આઈસીસીનું લાંચ રુશ્વત વિરોધી એકમ ક્રિકેટને પ્રમોટ કરીને પૈસા ઉસેટતી મહાકાય સંસ્થાનું એક નાનકડું અંગ છે.’